Tamara Press

Tamara Natanivna Press (ukrainsk Тамара Натанівна Пресс; født 10. mai 1937 i Kharkov i Den ukrainske sosialistiske sovjetrepublikk i Sovjetunionen, død 26. april 2021 i Moskva i Russland) var en ukrainsk kulestøter og diskoskaster. Hun representerte Sovjetunionen. Sammen med sin yngre søster Irina Press, som også var friidrettsutøver, vant hun nesten alt som var å vinne.

I OL 1960 i Roma vant Press gull i kulestøt og sølv i diskos. Fire år senere, i OL 1964 i Tokyo, vant hun gull i begge øvelsene. Hun satte seks verdensrekorder i kulestøt og diskos.

Hun hadde også suksess i europamesterskapene. I EM 1958 i Stockholm vant hun bronse i kulestøt, og i EM 1962 i Beograd ble hun europamester i både kulestøt og diskos.

 Spørsmål om kjønn 
Det ble sagt om begge søstrene at kjønnet deres ikke kunne bestemmes. Enkelte mente at de var hermafroditter, andre mente at de hadde tatt injeksjoner med mannlige kjønnshormoner. Etter at kjønnstesting av alle utøvere ble obligatorisk i 1968 (denne testen ble opphevet i 2000), forsvant begge søstrene fra konkurranseidrett. Vestlige medier tolket dette som en tilståelse, mens russiske aviser konsekvent har benektet påstandene.

 OL-medaljer 
 1960  Roma - 16px|Gull Gull i friidrett, kulestøt damer  Sovjetunionen
 1964  Tokyo - 16px|Gull Gull i friidrett, kulestøt damer  Sovjetunionen
 1964  Tokyo - 16px|Gull Gull i friidrett, diskos damer  Sovjetunionen
 1960  Roma - 16px|Sølv Sølv i friidrett, diskos damer  Sovjetunionen

 Referanser 

 Eksterne lenker 


Kategori:Sovjetiske kulestøtere
Kategori:Sovjetiske diskoskastere
Kategori:Ukrainske kulestøtere
Kategori:Ukrainske diskoskastere
Kategori:Medaljevinnere under Sommer-OL 1960
Kategori:Deltakere for Sovjetunionen under Sommer-OL 1960
Kategori:Friidrettsutøvere under Sommer-OL 1960
Kategori:Medaljevinnere under Sommer-OL 1964
Kategori:Deltakere for Sovjetunionen under Sommer-OL 1964
Kategori:Friidrettsutøvere under Sommer-OL 1964
Kategori:Olympiske mestere for Sovjetunionen
Kategori:Europamestere i friidrett for Sovjetunionen
Kategori:Personer fra Kharkiv
Kategori:Deltakere for Sovjetunionen under EM i friidrett 1958
Kategori:Verdensrekordsettere i friidrett
Kategori:Europamestere i diskoskast